4 i pol milijarde dolara za obnovu Afganistana (22/1/02) - 2002-01-22
Donatorska konferencija u Tokiju završila osnivanjem posebnog fonda Svjetske banke za Afganistan
U Tokiju je danas završena dvodnevna donatorska konferencija za Afganistan. Preuzete su obveze da se toj zemlji pruži pomoć od oko četiri i pol milijarde dolara. Međutim, i dalje se postavlja pitanje kada će ta sredstva biti dostupna i kako će biti potrošena. Iz Tokija izvješćuje Amy Bickers. Kako se donatorska konferencija približavala kraju, čelnik prijelazne afganistanske vlade Hamid Karzai pružio je uvjeravanja da će se sredstva iskorisiti isključivo za dobrobit afganistanskih građana: "Ja ću osigurati da novac koji se dobije na ime pomoći ne koriste pojedinci, ili grupe, ili bilo tko drugi. Taj novac ide afganistanskim gradjanima i ukoliko ne bude tako, mi ćemo to objaviti, da se zna. To se neće dopustiti, ni na koji način." Dok izaslanici u najvećem broju konferenciju ocjenjuju uspješnom, dio njih se pita kada će novac biti stavljen na raspolaganje Afganistanu, te da li bi se moglo dogoditi da padne u ruke korumpiranim dužnosnicima. Kako bi pomogle u upravljanju sredstvima pomoći, američki dužnosnici putuju u Kabul, gdje će uspostaviti upravni odbor. U zaključnom priopćenju, sudionici donatorske konferencije ističu da će Svjetska banka uspostaviti posebni fond kojim će upravljati u suradnji s afganistanskom prijelaznom vladom. Japanska izaslanica na konferenciji, Sadako Ogata, izjavila je na konferenciji za novinare da je pomoć ponudjena pod uvjetom da sve etničke grupe u Afganistanu budu uključene u obnovu zemlje – proces za kojeg gospodja Ogata kaže da će biti spor. "Ako i bude nekih poteškoća ubuduće, ne bi smjeli odustati. Ukoliko sudionici ove konferencije odustanu, to znači da će ljudi u Afganistanu živjeti vrlo loše. Vremenom i upornošću, stvari se, obično, pokrenu." Američki ministar financija Paul O'Neal izjavio je da Sjedinejen države moraju nastaviti rat protiv terorizma, te istovremeno pohvalno govorio o rezultatima donatorske konferencije. "Ljudi su došli i pokazali odlučnost. Iznosi o kojima se govori su prilično dobri u usporedbi s onim kako su procijenjene potrebe zemlje." Zaključak je konferencije da se u idućih nekoliko godina izdvoji oko 4 i pol milijarde dolara za pomoć Afganistanu. Gotovo dvije milijarde iskoristile bi se u prvoj godini za financiranje vlade, otvaranje škola, razminiranje te pružanje zdravstvene zaštite